stanford-oval/wikipedia huggingface dataset:
ช่อง 3 เอสดี

| --- | --- |

ชื่ออื่น: ช่อง 28 / ช่อง 28 SD / 3SDVariety
ประเทศ:  ไทย
พื้นที่แพร่ภาพ:  ประเทศไทย
เครือข่าย: ช่องโทรทัศน์ภาคพื้นดินระบบดิจิทัลประเภทบริการธุรกิจระดับชาติ
สำนักงานใหญ่: 3199 อาคารมาลีนนท์ ทาวเวอร์ ถนนพระรามที่ 4 แขวงคลองตัน เขตคลองเตย กรุงเทพมหานคร
แบบรายการ
ระบบภาพ: 576i (16:9 คมชัดปกติ)
ความเป็นเจ้าของ
เจ้าของ: ช่อง 3 HD   บริษัท บีอีซี-มัลติมีเดีย จำกัด
บุคลากรหลัก: วิชัย มาลีนนท์ ประสาร มาลีนนท์ ประวิทย์ มาลีนนท์
ช่องรอง: ช่อง 3 HD ช่อง 3 Family
ประวัติ
เริ่มออกอากาศ: 25 เมษายน 2557
ยุติออกอากาศ: 30 กันยายน 2562 (5 ปี 158 วัน)
ลิงก์
เว็บไซต์: www.ch3thailand.com
ออกอากาศ

ภาคพื้นดิน
ดิจิทัล: ช่อง 28 (มักซ์#4 : ส.ส.ท.)
เคเบิลทีวี
ช่อง 28
ทีวีดาวเทียม
ทรูวิชั่นส์: ช่อง 28
สื่อสตรีมมิง
Ch3Thailand: ชมรายการสด
 
ช่อง 3 เอสดี (อังกฤษ: Channel 3 SD) เป็นช่องโทรทัศน์ภาคพื้นดินระบบดิจิทัล กลุ่มบริการทางธุรกิจระดับชาติประเภทรายการทั่วไป ความละเอียดมาตรฐาน (Standard Definition - SD) ซึ่งบริษัท บีอีซี-มัลติมีเดีย จำกัด เป็นผู้รับใบอนุญาตประกอบกิจการจาก กสทช. เริ่มออกอากาศเป็นปฐมทัศน์ ตั้งแต่วันที่ 25 เมษายน 2557 โดยกำหนดสัดส่วนผังรายการออกเป็นประเภทข่าวสารและสาระ 60% กับประเภทปกิณกะบันเทิง 40% ซึ่งประกอบด้วยเนื้อหาจากต่างประเทศ อาทิ ภาพยนตร์และละครชุด ในภาษาจีน, ภาษาเกาหลี และภาษาอังกฤษเป็นสำคัญ ร่วมกับเนื้อหาของผู้ผลิตสัญชาติไทย เช่นบริษัท บีอีซี-เทโร เอ็นเตอร์เทนเมนต์ จำกัด (มหาชน), บริษัท ทีวีธันเดอร์ จำกัด (มหาชน), บริษัท บรอดคาสต์ไทยเทเลวิชัน จำกัด, อาร์แอลจี, มาร์กอินมีเดีย เป็นต้น รวมถึงนำละครโทรทัศน์ ซึ่งเคยออกอากาศทางช่อง 3 HD มาแพร่ภาพอีกครั้งด้วย
ช่อง 3 SD ประมูลมาด้วยมูลค่า 2,275 ล้านบาท  ตลอด 5 ปีที่ออกอากาศ ทำรายได้รวม 1,930 ล้านบาท เรตติ้งดีที่สุด 0.279 ในปี 2560 และต่ำสุด 0.011 ปี 2557
ปี 2559 ช่อง 3 SD เริ่มออกอากาศละครที่สร้างขึ้นเพื่อช่อง 3 SD โดยเฉพาะ เริ่มต้นด้วยละคร 5 เรื่องได้แก่ นารีริษยา, มายาฉิมพลี, ม่านดอกงิ้ว, ไฟเปลี่ยนสี และ ลูกผู้ชายเลือดเดือด ซึ่งละครเรื่องแรกที่ออกอากาศคือเรื่อง ลูกผู้ชายเลือดเดือด โดยออกอากาศทุกวันจันทร์-พฤหัส เวลา 19.35 น. และวันศุกร์ เวลา 19.15 น. ออกอากาศตอนแรกวันที่ 18 พฤษภาคม 2559
การขอคืนใบอนุญาต

เมื่อวันที่ 10 พฤษภาคม 2562 บริษัท บีอีซี เวิลด์ จำกัด (มหาชน) ได้ส่งหนังสือแจ้งกรรมการผู้จัดการตลาดหลักทรัพย์แห่งประเทศไทย ว่าคณะกรรมการของบริษัท บีอีซี เวิลด์ จำกัด (มหาชน) มีมติให้บริษัท บีอีซี-มัลติมีเดีย จำกัด ซึ่งเป็นบริษัทย่อยของบริษัท บีอีซี เวิลด์ จำกัด (มหาชน) ที่ได้รับใบอนุญาตและดำเนินการออกอากาศช่อง 3 SD และช่อง 3 Family แจ้งความประสงค์ต่อสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เพื่อขอคืนใบอนุญาตออกอากาศโทรทัศน์ในระบบดิจิทัล โดยได้ระบุเหตุผลว่าอุตสาหกรรมโฆษณาทางโทรทัศน์และพฤติกรรมผู้บริโภคมีความเปลี่ยนแปลง จึงให้บีอีซี-มัลติมีเดียคืนใบอนุญาตเพื่อให้เหมาะสมกับสภาพการแข่งขัน และถูกยุบรวมกับช่อง 3 HD ในวันที่ 30 กันยายน 2562
รายการข่าวที่ออกอากาศในช่อง

ข่าวในพระราชสำนัก - (ดึงสัญญาณจากช่อง 3 HD)
ข่าวชาวบ้าน (ชื่อเดิม : เป็นข่าวเช้านี้)
บ้านพระราม 4 ผลิตร่วมกับ เซ้นส์ เอนเตอร์เทนเมนท์ (ย้ายไปออกอากาศช่อง 3 Family)
ตีข่าวเช้า
โต๊ะข่าวบันเทิง (ย้ายไปออกอากาศทางช่อง 3 HD)
ตู้ ปณ.ข่าว 3 (ตอนแรกอยู่ 3 HD ย้ายมา 3 SD)
ข่าวนอกลู่ (ย้ายไปออกอากาศทางช่อง 3 HD)
ครอบครัวข่าวเช้า
ลิขสิทธิ์ในการถ่ายทอดสดหรือถ่ายทอดกีฬาทางช่อง 3 SD

เทควันโดไทยแลนด์โอเพน 2014
ไทยไฟต์ 2015,2016,2017,2018
ฟุตบอลโลกหญิง 2015
โมโตจีพี 2016,2017
ฟุตบอลชิงแชมป์แห่งชาติยุโรป 2016
วอลเลย์บอลเวิลด์กรังด์ปรีซ์ 2016
เอสซีจี แบดมินตัน เอเชีย จูเนียร์ 2016 (เฉพาะรอบชิงชนะเลิศ)
อาเซียนฟุตบอลหญิงแชมเปียนชิพ 2016 (เฉพาะนัดที่ทีมฟุตบอลหญิงทีมชาติไทยลงสนาม)
วอลเลย์บอลชายชิงแชมป์โลก 2018 รอบคัดเลือก โซนเอเชีย รอบภูมิภาค เอเชียตะวันออกเฉียงใต้
แบดมินตัน เอสซีจี ไทยแลนด์ โอเพ่น 2016 (SCG Thailand Open 2016) (เฉพาะรอบชิงชนะเลิศ)
ฟุตบอลโลก 2018 รอบคัดเลือก โซนยุโรป (ถือลิขสิทธิ์ร่วมกับ จีเอ็มเอ็ม แกรมมี่)
แบดมินตัน SCG All Thailand Badminton Championships 2016 (เฉพาะรอบชิงชนะเลิศ)
จักรยานยนต์ทางเรียบ ชิงแชมป์เอเชีย 2016 (Asia Road Racing Championship 2016)
จักรยานยนต์ทางเรียบ ชิงแชมป์เอเชีย 2017 (Asia Road Racing Championship 2017)
แบดมินตัน เอสซีจี ไทยแลนด์ โอเพ่น 2017 (SCG Thailand Open 2017) (เฉพาะรอบชิงชนะเลิศ)
เอสซีจี จูเนียร์ แบดมินตัน แชมเปียนชิพ 2017 (SCG Junior Badminton Championships 2017) (เฉพาะรอบชิงชนะเลิศ)
ฟีฟ่าคอนเฟเดอเรชันส์คัพ 2017 (ถ่ายทอดสดเฉพาะคู่ที่ทางสถานีได้วางโปรแกรมการถ่ายทอดสด ร่วมกับ ช่อง 13 FAMILY , ช่อง 33 HD)
วอลเลย์บอลเวิลด์กรังด์ปรีซ์ 2017 (ถ่ายทอดสดบางสัปดาห์ในแต่ละรอบแต่ละคู่ที่น่าสนใจโดยทางสถานีได้วางโปรแกรมการถ่ายทอดสด ร่วมกับ ช่อง 13 FAMILY , ช่อง 33 HD)
แบดมินตัน SCG All Thailand Badminton Championships 2017 (เฉพาะรอบรองชนะเลิศและรอบชิงชนะเลิศ)
วอลเลย์บอลหญิงชิงแชมป์โลก 2018 รอบคัดเลือก โซนเอเชีย (2018 FIVB Volleyball Women's World Championship qualification (AVC)) (ถ่ายทอดสดร่วมกับ SMMTV และ ช่อง 33 HD)
เซปักตะกร้อชิงแชมป์โลก 2018 ชิงถ้วยพระราชทาน คิงส์คัพ ครั้งที่ 32 ประจำปี 2560 (ถ่ายทอดสดเฉพาะรอบรองชนะเลิศและรอบชิงชนะเลิศทุกประเภทที่มีนักกีฬาทีมชาติไทยลงสนาม)
วอลเลย์บอลชายชิงแชมป์สโมสรโลก 2017 (2017 FIVB Volleyball Men's Club World Championship) (ถ่ายทอดสดเฉพาะรอบรองชนะเลิศ , นัดชิงอันดับที่ 3 และรอบชิงชนะเลิศ)
เอ็มยูทีวี (MUTV) (ออกอากาศแยกวันและเวลาการออกอากาศ ร่วมกับ ช่อง 3 เอชดี)
แอลเอฟซี ทีวี (LFC TV) (ออกอากาศแยกวันและเวลาการออกอากาศ ร่วมกับ ช่อง 3 แฟมิลี่)
ซิตี ทีวี (CITY TV) (ออกอากาศแยกวันและเวลาการออกอากาศ ร่วมกับ ช่อง 3 แฟมิลี่)
ศึกมวยดีวิถีไทย ทุกวันอาทิตย์ เวลา 12.00 น. - 14.00  น.(วันอาทิตย์ที่ 1 เมษายน พ.ศ. 2561 - วันอาทิตย์ที่ 4 สิงหาคม พ.ศ. 2562) (ย้ายการออกอากาศมาจาก สถานีวิทยุโทรทัศน์แห่งประเทศไทย กรมประชาสัมพันธ์ และได้ย้ายไปช่องGMM25 เนื่องจากสถานีจะยุติการออกอากาศ​ ปัจจุบัน​ออกอากาศ​ทางช่อง 9 เอ็มคอตเอชดี​และพีพีทีวี)
วอลเลย์บอลหญิงเนชันส์ลีก 2018 (ถ่ายทอดสดทีมวอลเลย์บอลหญิงทีมชาติไทยลงทำการแข่งขันในแต่ละสัปดาห์ของการแข่งขัน)
ศึกมวยไทยราชดำเนิน ออกอากาศทุกวันพฤหัสบดี เวลา 20.30-22.30 น. จาก สนามมวยเวทีราชดำเนิน (เริ่มวันพฤหัสบดีที่ 7 มิถุนายน 2561)
ศึกวันสถาปนาเวทีราชดำเนิน ออกอากาศวันพุธ หรือ พฤหัสบดี เวลา 20.30-22.30 น. จาก สนามมวยเวทีราชดำเนิน (เริ่มวัน ที่ 2561)
ดูเพิ่ม

รายชื่อละครโทรทัศน์ทางช่อง 3 เอชดี
บีอีซี เวิลด์
ครอบครัวข่าว 3
ช่อง 3 แฟมิลี
ช่อง 3 เอชดี
วิทยุครอบครัวข่าว
แหล่งข้อมูลอื่น

ผังรายการ ช่อง 3 เอสดี เก็บถาวร 2014-10-13 ที่ เวย์แบ็กแมชชีน
ช่อง 3 เอสดี ที่เฟซบุ๊ก
| ก่อนหน้า |  | ช่อง 3 เอสดี |  | ถัดไป |
| --- | --- | --- | --- | --- |
| - |  | ช่อง 3 เอสดี  (25 เมษายน พ.ศ. 2557 - 30 กันยายน พ.ศ. 2562) |  | ช่อง 3 เอชดี |
เปรียญธรรม 9 ประโยค

| --- | --- |
พัดยศเปรียญธรรม 9 ประโยค
ชื่อย่อ: ป.ธ.9
ประเภท: การศึกษาแผนกบาลี
ผู้จัดการสอบ/ผู้ควบคุมการสอบ: สำนักงานแม่กองบาลีสนามหลวง
ทดสอบความรู้/ความสามารถเกี่ยวกับ:   วิชาแต่งไทยเป็นมคธ  วิชาแปลไทยเป็นมคธ  วิชาแปลมคธเป็นไทย 
ประเทศ: ประเทศไทย
ภาษา:   ภาษาบาลี  ภาษามคธ  ภาษาไทย 
เปรียญธรรม 9 ประโยค (ชื่อย่อ ป.ธ.9)  เป็นระดับชั้นสูงสุด ของการศึกษาแผนกบาลีของคณะสงฆ์ไทย
แต่เดิมภาษาบาลีคือภาษามคธที่คนในแคว้นมคธใช้พูดกันเท่านั้น เพราะภาษาบาลีไม่มีอักษรใช้เขียนเป็นตัวหนังสือ พระพุทธเจ้าตรัสสอนธรรมด้วยภาษามคธเพราะแคว้นมคธเป็นแคว้นใหญ่ เหตุที่ภาษาบาลีไม่มีอักษรเขียน จึงต้องอาศัยอักษรจากภาษาอื่นเป็นตัวเขียน เช่น อักษรเทวนาครี อักษรขอม อักษรไทย อักษรโรมัน เป็นต้น ในปัจจุบันภาษาบาลีถือว่าเป็นภาษาที่ตายแล้ว เหมือนภาษาละติน ถึงแม้มีคนใช้พูดอยู่ก็น้อยมาก ในพระพุทธศาสนามีเพียงนิกายเถรวาทที่ใช้ภาษาบาลี เช่นในพระไตรปิฎก เป็นต้น
กระทรวงศึกษาธิการ ได้รับรองให้ผู้สำเร็จวิชาเรียน ป.ธ. 9 เทียบเท่ากับการสำเร็จปริญญาตรี เพราะเมื่อเปรียบเทียบวิชาในหลักสูตรที่มีอยู่ การสำเร็จ ป.ธ.9 ก็เสมือนกับการสำเร็จวิชาการศึกษาภาษาศาสตร์วิชาหนึ่งเท่านั้น ที่สามารถแปลความได้ แต่งบทความได้ สื่อสารได้ แต่อย่างไรก็ตาม ปัจจุบันมีความพยายามที่จะผลักดันให้ ป.ธ.9 เทียบเท่าระดับปริญญาเอกทางโลก
ข้อสังเกตในการเสนอเทียบ ป.ธ. 9 เท่าปริญญาดุษฎีบัณฑิตฝ่ายทางโลกนั้น ควรได้พิจารณาว่ามีความเหมาะสมเพียงใดและเพื่อประโยชน์อย่างใด ในเมื่อตามกฎหมายไทยเทียบวุฒิเท่าระดับปริญญาตรี ซึ่งมีความเหมาะสมทั้งประโยชน์และคุณวุฒิอยู่แล้ว สำหรับปริญญาดุษฎีบัณฑิตฝ่ายทางโลกเสนอให้แต่ผู้สมควรที่มีผลงานการวิจัยบนเรื่องใหม่ๆ ที่ไม่เคยมีใครได้ทำการวิจัยเช่นนั้นมาก่อน ตามกฎหมายที่ใช้ในปัจจุบันจึงเห็นควรให้ ป.ธ. 9 เทียบวุฒิเท่าระดับปริญญาตรี ซึ่งมีความเหมาะสมอยู่แล้ว ถ้าผู้ได้รับ ป.ธ. 9 ต้องการศึกษาต่อขั้นปริญญาดุษฎีบัณฑิต จะสามารถเข้าศึกษาต่อในมหาวิทยาลัยที่มีหลักสูตรตามความต้องการได้ อย่างเช่นผู้สำเร็จปริญญาตรีทางภาษาศาสตร์ เช่น อังกฤษ ฝรั่งเศส จีน เป็นต้น ซึ่งมีความสามารถ เขียน อ่าน แปล พูด ได้อย่างดีเหมือนพระสงฆ์ที่มีความสามารถทางภาษาบาลีสอบผ่านได้ ป.ธ. 9 แต่ถ้าผู้สำเร็จปริญญาตรีทางภาษาศาสตร์จากมหาวิทยาลัยทางโลกจะศึกษาต่อปริญญาดุษฎีบัณฑิต จำเป็นต้องศึกษาต่อและปฏิบัติตามความต้องการของมหาวิทยาลัยที่ศึกษาต่อนั้น
พระภิกษุสามเณรผู้สอบได้เปรียญธรรม 9 ประโยค เมื่อเข้ารับพระราชทานปริญญาบัตร พัดเปรียญ ในพระอุโบสถ วัดพระศรีรัตนศาสดาราม แล้ว จะได้รับพระมหากรุณาธิคุณ โปรดเกล้าฯ จัดเจ้าพนักงานขับรถหลวงปลดระวาง ส่งถึงยังอาราม
ส่วนสามเณรผู้สอบไล่ได้ในชั้นเปรียญธรรม 9 ประโยค โดยมีอายุไม่เกิน 20 ปี จะได้รับพระมหากรุณาธิคุณจากพระบาทสมเด็จพระเจ้าอยู่หัว โปรดให้เข้ารับการบรรพชาอุปสมบทในวัดพระศรีรัตนศาสดาราม ในพระบรมมหาราชวัง โดยได้รับพระราชทานเครื่องอัฏฐบริขาร ทรงรับเป็นเจ้าภาพในการบำเพ็ญพระราชกุศลบรรพชาอุปสมบทให้ตามโบราณราชประเพณี หรือเรียกว่าทรงรับเป็น นาคหลวง นั่นเอง  (นาคหลวงสายเปรียญธรรม)
หลักสูตรเปรียญธรรม 9 ประโยค

หลักสูตรประโยคบาลีสนามหลวงที่ยุติอยู่ในปัจจุบัน (ยุติ ในที่นี้ หมายถึง ตกลง)
วิชาแต่งไทยเป็นมคธ แต่งภาษามคธจากภาษาไทยล้วน ข้อความแล้วแต่กรรมการจะกำหนดให้ (แต่งเป็นบาลี)
วิชาแปลไทยเป็นมคธ หลักสูตรใช้หนังสือ วิสุทฺธิมคฺค (แต่งเป็นบาลี)
วิชาแปลมคธเป็นไทย หลักสูตรใช้หนังสือ อภิธมฺมตฺถวิภาวินี (แปลเป็นไทย)
หลักเกณฑ์ของผู้มีสิทธิ์สอบไล่ในชั้นเปรียญธรรม 9 ประโยค

พระภิกษุสามเณรที่มีสิทธิ์สอบไล่ในชั้น เปรียญธรรม 9 ประโยค ต้องสอบไล่ได้ เปรียญธรรม 8 ประโยค และต้องสอบไล่ได้นักธรรมเอกก่อนจึงจะมีสิทธิ์สอบไล่ในชั้นนี้ได้
การสอบไล่เปรียญธรรม 9 ประโยคในปัจจุบัน จัดสอบ ณ วัดสามพระยา กรุงเทพมหานครฯ โดยการกำกับสนามสอบของมหาเถรสมาคม อย่างเข้มงวด
ผู้สอบไล่ได้เปรียญธรรม 9 ประโยค

พระภิกษุสามเณรผู้สอบไล่ได้เปรียญธรรม 9 ประโยค จะได้รับประกาศนียบัตร พระราชทานพัดยศเปรียญธรรม ทรงตั้งเป็น "เปรียญ 9 ประโยค" มีศักดิ์และสิทธิ์ตามหลักสูตรของมหาวิทยาลัยสงฆ์ทั้ง 2 แห่ง
ผู้สอบไล่ได้เปรียญธรรม 9 ประโยค ตามโบราณราชประเพณีพระบาทสมเด็จพระเจ้าอยู่หัว จะเสด็จพระราชดำเนินไปพระราชทานประกาศนียบัตรพัดยศ และไตรจีวรด้วยพระองค์เอง ณ พระอุโบสถวัดพระศรีรัตนศาสดาราม
พระเปรียญธรรม 9 ประโยค มีสมณศักดิ์อันดับในงานพระราชพิธี - รัฐพิธี  เหนือกว่า พระครูสัญญาบัตร เจ้าอาวาสพระอารามหลวง ชั้นโท (จล.ชท.)
ลักษณะพัดยศเปรียญธรรม 9 ประโยค เป็นพัดหน้านาง ประโยค ป.ธ. 9 พื้นสักหลาดสีเหลืองด้ามสีขาว ปักดิ้นเลื่อมตรงกลางว่าง ไม่มีเลข
ดูเพิ่ม

การสอบสนามหลวง
สำนักงานแม่กองบาลีสนามหลวง
การศึกษาพระปริยัติธรรมแผนกบาลีของคณะสงฆ์ไทย
แหล่งข้อมูลอื่น

ข้อมูลบาลีประโยค 1-2 ถึง 9 .จากบาลีดอตเน็ต เก็บถาวร 2007-11-30 ที่ เวย์แบ็กแมชชีน
การนมัสการของโหราจารย์

เคราร์ด ดาฟิด, Adoration of the Kings, หอศิลป์แห่งชาติลอนดอน, ประมาณ ค.ศ. 1515
“การนมัสการของโหราจารย์” โดย เดียริค เบาท์ คริสต์ศตวรรษที่ 15
“การนมัสการของโหราจารย์” โดย เจนตีเล ดา ฟาบรีอาโน ค.ศ. 1423
การนมัสการของโหราจารย์ (อังกฤษ: Adoration of the Magi) เป็นชื่อที่ใช้ในหัวข้อการวาดภาพหนึ่งในชุดการประสูติของพระเยซู ซึ่งเป็นภาพของโหราจารย์สามคนเดินทางตามดาวแห่งเบธเลเฮม (star of Bethlehem) จนกระทั่งพบพระกุมารเยซู เมื่อพบแล้วก็มอบของขวัญที่เป็นทองคำ กำยาน และมดยอบ (myrrh) และถวายการสักการะ ในปฏิทินศาสนาเหตุการณ์นี้ฉลองกันทางตะวันตกในวันสมโภชพระคริสต์แสดงองค์ ซึ่งเป็นวันฉลองการที่พระวจนะทรงรับเป็นมนุษย์คือพระเยซู ทุกวันที่ 6 มกราคม ทางนิกายอีสเทิร์นออร์ทอดอกซ์ฉลองวันเดียวกับวันประสูติของพระเยซูในวันที่ 25 ธันวาคม การขยายความจากคำบรรยายเพียงสั้น ๆ เกี่ยวกับแมไจในพระวรสารนักบุญมัทธิว บทที่ 2 ข้อที่ 1-11 เป็นการแสดงว่าการประสูติของพระเยซูเป็นที่ยอมรับตั้งแต่ประสูติในฐานะกษัตริย์แห่งโลก
วิวัฒนาการของศิลปะ

ภาพเหตุการณ์ การนมัสการของโหราจารย์ ภาพแรกสุด เป็นภาพของโหราจารย์ที่แต่งกายด้วยกางเกงแบบเปอร์เซียและหมวกแบบฟรีเจียน (Phrygian) เดินเรียงกันยื่นของขวัญไปข้างหน้า เป็นภาพที่มีลักษณะคล้ายภาพเขียนในสมัยโบราณที่ผู้แทนจากประเทศอาณานิคมนำของขวัญมาถวายแสดงความสวามิภักดิ์ต่อผู้มีอำนาจ โดยเฉพาะภาพจากวัฒนธรรมของเมดิเตอร์เรเนียน ภาพเขียนลักษณะนี้พบเป็นครั้งแรกในภาพเขียนภายในสุสานใต้ดินและภาพแกะนูนบนโลงหินจากคริสต์ศตวรรษที่ 4 โหราจารย์มาเริ่มสวมมงกุฏเป็นครั้งแรกราวคริสต์ศตวรรษที่ 10 ในศิลปะตะวันตกเป็นส่วนใหญ่ เครื่องแต่งตัวที่ออกไปทางตะวันออกก็เปลี่ยนมาเป็นตะวันตก  ต่อมาในสมัยไบแซนไทน์ โหราจารย์สวมหมวกแบบ pill-box ความสำคัญของหมวกก็ยังเป็นที่ถกเถียงกันอยู่ สมัยก่อนหน้านั้น โหราจารย์ทั้งสามคนมักจะมีอายุไล่ ๆ กัน แต่พอมาถึงสมัยหลังการวาดเป็นชายสามวัยก็เริ่มเป็นที่นิยมกัน ตัวอย่างที่งดงามจะเห็นได้ที่ด้านหน้ามหาวิหารออร์วีเอโตในประเทศอิตาลี
ตั้งแต่คริสต์ศตวรรษที่ 12 ก็เริ่มการใช้โหราจารย์เป็นสัญลักษณ์ของผู้มาจากสามทิศของโลกที่รู้จักกันในสมัยนั้น บัลทาซาร์ (Balthasar) จะเป็นชนชั้นทั่วไปของแอฟริกาหรือมัวร์ และกัสปาร์ (Caspar) จะเป็นภาพของมีลักษณะของผู้ที่มาจากตะวันออกหรือแต่งตัวอย่างผู้ที่มาจากทางตะวันออก
ตั้งแต่คริสต์ศตวรรษที่ 14 เป็นต้นมาโหราจารย์ก็มีผู้ติดตามเป็นขบวน ของขวัญก็มักจะเป็นเครื่องทองฝีมือดี และเครื่องแต่งตัวก็หรูหราขึ้น พอมาถึงคริสต์ศตวรรษที่ 15 ก็กลายมาเป็นงานที่เป็นการแสดงฝีมือของผู้สร้างงานศิลปะเพราะเป็นฉากที่มีองค์ประกอบที่ค่อนข้างซับซ้อนทั้งวัสดุและส่วนประกอบ ที่ประกอบด้วยกลุ่มชนที่รวมทั้งม้าและอูฐ และสิ่งต่าง ๆ เช่นไหม ขนสัตว์ เครื่องประดับ และทอง ของกษัตริย์ ที่ตัดกับฉากหลังเป็นป่า หรือโรงนา, พระเยซูนอนบนฟาง, และ เสื้อผ้าที่หยาบของนักบุญโยเซฟและเด็กเลี้ยงแกะ
ในฉากการนมัสการของโหราจารย์ มักจะมีสัตว์หลายชนิด: วัว และ ลา จากฉากประสูติ และม้า อูฐ สุนัข และเหยี่ยวของแมไจและผู้ติดตาม และบางที่ก็มีสัตว์อื่นเช่น นกเกาะอยู่บนโรงนา จากคริสต์ศตวรรษที่ 15 เป็นต้นมา ฉากการนมัสการของโหราจารย์มักจะรวมกับฉากฉากการนมัสการของคนเลี้ยงแกะ จากพระวรสารนักบุญลูกา 2:8-20 ทำให้มีคนและสัตว์เพิ่มขึ้น ในการวางองค์ประกอบของภาพเช่นบานพับภาพ จิตรกรอาจจะแยกฉากการนมัสการของโหราจารย์และการนมัสการของคนเลี้ยงแกะจากกัน โดยมีฉากการประสูติของพระเยซูเชื่อมตรงกลาง
ดูเพิ่ม

จิตรกรรมฝาผนัง
บานพับภาพ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ การนมัสการของโหราจารย์
งานการนมัสการของโหราจารย์โดยศิลปินบางคน

ฉากการนมัสการของโหราจารย์เป็นฉากที่นิยมวาดกันมากซึ่งจะเห็นได้จากงานเขียนของ:
งานโมเสกที่ราเวนนา 
คริสต์ศตวรรษที่ 6
หัวเสา
บานพับภาพที่มหาวิหารเฮริฟอร์ด
จิตรกรรมฝาผนัง
มหาวิหารนักบุญฟรังซิสแห่งอัสซีซี
ราว ค.ศ. .1310
บาร์โทโล ดิ เฟรดิ
ค.ศ. 1385-1388
บาร์โตโลเม เอสเตบัน มูรีโย
อันเดรอา มันเตญญา
ราว ค.ศ. 1461
ฟีลิปโป ลิปปี
อัลเบรชท์ ดือเรอร์
ค.ศ. 1504
เฮียโรนิมัส บอส
ราว ค.ศ. 1510
เลโอนาร์โด ดา วินชี
โรเจียร์ ฟาน เดอ เวย์เด็น
คริสต์ศตวรรษที่ 15
ปิเอเตอร์ บรูเกล (ผู้ลูก)
เอกสารตัวเขียนสีวิจิตร
“หนังสือประจำชั่วโมงดุคเดอเบอร์รี”
 (Les Très Riches Heures
du duc de Berry)
| ด ค กเหตุการณ์สำคัญในชีวิตของพระเยซูจากพระวรสาร |
| --- | --- | --- |
|  ประสูติ  การนมัสการของคนเลี้ยงแกะ  การนมัสการของโหราจารย์  เสด็จหนีไปอียิปต์  รับบัพติศมา  ถูกทดลอง  เรียกอัครทูต  เทศนาบนภูเขา  ปาฏิหาริย์  ถูกปฏิเสธ  จำแลงพระกาย  เสด็จเข้ากรุงเยรุซาเลม  สรงน้ำมันหอมและเสวยอาหารค่ำมื้อสุดท้าย  ทรงถูกจับ  พิพากษา  ให้การกับปอนติอุส ปิลาตุส  ถูกทรมาน  ถูกตรึงกางเขน  อัญเชิญลงจากกางเขน  บรรจุพระศพ  คืนพระชนม์แล้วขึ้นสวรรค์  เสด็จมาครั้งที่สอง  การพิพากษาครั้งสุดท้าย  |  ประสูติ  การนมัสการของคนเลี้ยงแกะ  การนมัสการของโหราจารย์  เสด็จหนีไปอียิปต์  รับบัพติศมา  ถูกทดลอง  เรียกอัครทูต  เทศนาบนภูเขา  ปาฏิหาริย์  ถูกปฏิเสธ  จำแลงพระกาย  เสด็จเข้ากรุงเยรุซาเลม  สรงน้ำมันหอมและเสวยอาหารค่ำมื้อสุดท้าย  ทรงถูกจับ  พิพากษา  ให้การกับปอนติอุส ปิลาตุส  ถูกทรมาน  ถูกตรึงกางเขน  อัญเชิญลงจากกางเขน  บรรจุพระศพ  คืนพระชนม์แล้วขึ้นสวรรค์  เสด็จมาครั้งที่สอง  การพิพากษาครั้งสุดท้าย  |  |
| ด ค กเหตุการณ์สำคัญในชีวิตของพระแม่มารีย์ |
| --- | --- | --- |
|  ปฏิสนธินิรมล  กำเนิด  ถวายตัวในพระวิหาร  แต่งงาน  รับสาร  เสด็จเยี่ยม  ประสูติพระเยซู  การนมัสการของคนเลี้ยงแกะ  การนมัสการของโหราจารย์  การถวายพระกุมารในพระวิหาร  หนีไปอียิปต์  การประหารทารกผู้วิมล  พระเยซูในหมู่นักปราชญ์  ลาพระมารดา  การตรึงกางเขน  พระเยซูเสด็จขึ้นสวรรค์  ยกขึ้นสวรรค์  ราชินีแห่งสากลโลก  |  ปฏิสนธินิรมล  กำเนิด  ถวายตัวในพระวิหาร  แต่งงาน  รับสาร  เสด็จเยี่ยม  ประสูติพระเยซู  การนมัสการของคนเลี้ยงแกะ  การนมัสการของโหราจารย์  การถวายพระกุมารในพระวิหาร  หนีไปอียิปต์  การประหารทารกผู้วิมล  พระเยซูในหมู่นักปราชญ์  ลาพระมารดา  การตรึงกางเขน  พระเยซูเสด็จขึ้นสวรรค์  ยกขึ้นสวรรค์  ราชินีแห่งสากลโลก  |  |
เพ็กกี วิตสัน

| เพ็กกี แอนเนตต์ วิตสัน |
| --- | --- |

เกิด:  (1960-02-09) 9 กุมภาพันธ์ ค.ศ. 1960 (64 ปี) บีคอนส์ฟิลด์ รัฐไอโอวา สหรัฐอเมริกา
สัญชาติ: ชาวอเมริกัน
ศิษย์เก่า: Iowa Wesleyan University  มหาวิทยาลัยไรซ์
อาชีพ: นักชีวเคมี นักบินอวกาศ นักวิจัย
อาชีพในอวกาศ
นักบินอวกาศนาซา
อยู่บนอวกาศ: 665 วัน 22 ชั่วโมง 22 นาที
การคัดเลือก: 1996 NASA Group
ปฏิบัติการนอกยาน: 10
เวลาปฏิบัติการนอกยาน: 60 ชั่วโมง, 21 นาที
ภารกิจ: STS-111/STS-113 (Expedition 5), Soyuz TMA-11 (Expedition 16), Soyuz MS-03/MS-04 (Expedition 50/51/52), Ax-2
เครื่องหมายภารกิจ:       
เกษียณ: 15 มิถุนายน ปีค.ศ.2018
 

อาชีพทางวิทยาศาสตร์
สาขา: ชีวเคมี
วิทยานิพนธ์: The lactose repressor-operator DNA interaction: chemical and physical studies of the complex (Modification, Equilibrium, Protein, Stopped-Flow, Kinetics) (1986)
 
 
เพ็กกี แอนเนตต์ วิตสัน (อังกฤษ: Peggy Annette Whitson; เกิด 9 กุมภาพันธ์ ค.ศ. 1960) เป็นนักวิจัยชีวเคมีชาวอเมริกัน อดีตนักบินอวกาศนาซา  และอดีตหัวผู้บัญชาการสถานีอวกาศนานาชาติ (ISS)
ภารกิจอวกาศครั้งแรกของเธอคือใน ค.ศ. 2002 เธออยู่บนสถานีอวกาศนานาชาติเป็นเวลานานในฐานะสมาชิกของExpedition 5 ในภารกิจที่สองของเธอ เธอกลายเป็นผู้บัญชาการหญิงคนแรกของสถานีอวกาศนานาชาติกับ Expedition 16 ใน ค.ศ. 2017 วิตสันเป็นนักบินอวกาศหญิงคนแรกที่เป็นผู้บัญชาการสถานีอวกาศนานาชาติถึงสองครั้ง และสร้างสถิติการเป็นผู้หญิงคนเดียวที่โคจรในอวกาศเป็นเวลา 289 วันก่อนกลับมาที่โซยุซ เอ็มเอส-04 ภายหลังคริสตินา โคช จะทำลายสถิติด้วยเวลา 328 วัน
วิตสันครองสถิตินักบินอวกาศหญิงที่อายุมากที่สุดและนักบินอวกาศหญิงที่ออกปฏิบัติภารกิจนอกตัวยานนานที่สุด โดยเธอมีเวลารวมในอวกาศนาน 60 ชั่วโมง 21 นาที สูงสุดเป็นอันดับที่ 5 จากเวลารวมทั้งหมด เธออายุ 57 ปีขณะปฏิบัติภารกิจอวกาศครั้งสุดท้าย ซึ่งทำให้เธอกลายเป็นสตรีที่มีอายุมากที่สุดที่เคยขึ้นไปอยู่บนห้วงอวกาศ
วิตสันกลับมาที่โลกเมื่อวันที่ 3 กันยายน ค.ศ. 2017 และมีเวลาสะสมอยู่ในอวกาศทั้งหมด 665 วัน ทำให้เธอเป็นนักบินอวกาศที่มีประสบการณ์มากที่สุดของนาซาจนถึงปัจจุบัน ซึ่งเป็นสถิติที่มากที่สุดของชาวอเมริกันและนักบินอวกาศหญิงทั่วโลก เมื่อวันที่ 15 มิถุนายน ค.ศ. 2018 วิตสันประกาศลาออกจากนาซา โดยมีผลในวันเดียวกัน ต่อมาเธอได้กลายเป็นที่ปรึกษาของ Axiom Spaceและได้รับเลือกให้เป็นผู้บัญชาการของ Axiom Mission 2
วิตสันมีรายชื่ออยู่ใน 100 บุคคลทรงอิทธิพลแห่งปี ค.ศ. 2018 จากการจัดอันดับของนิตยสารไทม์
ดูเพิ่ม

เพ็กกี วิตสัน ที่เอกซ์ (ทวิตเตอร์)
NASA biography
Spacefacts biography of Peggy Whitson
NASA Expedition 16 เก็บถาวร 2008-03-11 ที่ เวย์แบ็กแมชชีน
Peggy Whitson เก็บถาวร 2017-12-01 ที่ เวย์แบ็กแมชชีน  Video produced by Makers: Women Who Make America
เจ้าสาวผมเป็นแฝดห้า

| --- | --- |
เจ้าสาวผมเป็นแฝดห้า

五等分の花嫁 (Go-Tōbun no Hanayome)
ชื่อภาษาอังกฤษ: The Quintessential Quintuplets
แนว: ฮาเร็ม, ภาพยนตร์รักตลก
มังงะ
เขียนโดย: ฮารุบะ เนงิ
สำนักพิมพ์:  สำนักพิมพ์โคดันชะ    รักพิมพ์
นิตยสาร: โชเน็นแม็กกาซีนรายสัปดาห์
กลุ่มเป้าหมาย: โชเน็ง
วางจำหน่ายตั้งแต่: 9 สิงหาคม พ.ศ. 2560 – 19 กุมภาพันธ์ พ.ศ. 2563
จำนวนเล่ม:  14 เล่ม    14 เล่ม
อนิเมะโทรทัศน์
เจ้าสาวผมเป็นแฝดห้า  (ภาคที่ 1) เจ้าสาวผมเป็นแฝดห้า ∬  (ภาคที่ 2)
กำกับโดย: คุวะบาระ ซาโตชิ  (ภาค 1) คาโอริ  (ภาค 2)
เขียนบทโดย: เคอิจิโร่ โอจิ
ดนตรีโดย: ทาบุชิ นัตสึมิ นาคามุระ ฮานาเอะ ซากุไร มิกิ
สตูดิโอ: เทซูกะโปรดักชัน  (ภาค 1) ไบบูรีแอนิเมชันสตูดิโอ  (ภาค 2)
ฉาย: 10 มกราคม พ.ศ. 2562
ตอน: 12 ตอน
ภาพยนตร์อนิเมะ
 เจ้าสาวผมเป็นแฝดห้า เดอะ มูฟวี่ (พ.ศ. 2565) 
อนิเมะโทรทัศน์
เจ้าสาวผมเป็นแฝดห้า∽
กำกับโดย: ยูกิฮิโระ มิยาโมโตะ
อำนวยการสร้างโดย: ชิน ฟูรุกาวะ จุนอิจิโระ ทานากะ มิตสึโตชิ โองูระ โทโมยูกิ โอวาดะ โทโมกิ อูเอดะ เค็นโตะ โยชิดะ คาซึฮิโกะ ฮิดาโนะ ทากาฮิโระ ซูซูกิ ทัตสึยะ อูเอกิ
เขียนบทโดย: เคอิจิโร่ โอจิ
ดนตรีโดย: ฮานาเอะ นากามูระ มิกิ ซากุราอิ
สตูดิโอ: ชาฟต์
เครือข่าย: ทีบีเอส, บีเอส11
ฉาย:  2 กันยายน พ.ศ. 2566  –  9 กันยายน พ.ศ. 2566
ตอน: 2 (รายชื่อตอน)
อนิเมะโทรทัศน์
เจ้าสาวผมเป็นแฝดห้า*
กำกับโดย: มาซาโตะ จินโบ
เขียนบทโดย: มาซาโตะ จินโบ เนงิ ฮารุบะ (ร่างเรื่องต้นฉบับ)
ดนตรีโดย: ฮานาเอะ นากามูระ มิกิ ซากุราอิ นัตสึมิ ทาบูจิ
สตูดิโอ: ไบบูรีแอนิเมชันสตูดิโอ
เครือข่าย: ทีบีเอส, บีเอส11
ฉาย:  24 ธันวาคม พ.ศ. 2567  –  กำหนดการ
ตอน: 2
วิดีโอเกม
 The Quintessential Quintuplets: The Quintuplets Can’t Divide the Puzzle Into Five Equal Parts (พ.ศ. 2563)  The Quintessential Quintuplets ∬: Summer Memories Also Come in Five (พ.ศ. 2564)  The Quintessential Quintuplets Movie: Five Memories of My Time with You (พ.ศ. 2565)  The Quintessential Quintuplets Memories VR: Itsuki Edition (พ.ศ. 2565) 
เจ้าสาวผมเป็นแฝดห้า (ญี่ปุ่น: 五等分の花嫁; โรมาจิ: Go-Tōbun no Hanayome; ทับศัพท์: โกะโตบุนโนะฮานะโยเมะ) เป็นหนังสือการ์ตูนมังงะซีรีส์ของประเทศญี่ปุ่น เขียนและภาพโดย ฮารุบะ เนงิ การ์ตูนเรื่องนี้ตีพิมพ์เป็นรายตอนในนิตยสารโชเน็นแม็กกาซีนรายสัปดาห์ เครือของสำนักพิมพ์โคดันชะ ตั้งแต่เดือนสิงหาคม พ.ศ. 2560 จนถึงเดือนกุมภาพันธ์ พ.ศ. 2563 เนื้อเรื่องในการ์ตูนเรื่องนี้สื่อถึงว่าชีวิตประจำวันของนักเรียนมัธยมปลาย อุเอะซุกิ ฟุทาโร่ ผู้ซึ่งได้รับการว่าจ้างให้เป็นครูสอนพิเศษส่วนตัวสำหรับตระกูลเจ้าสาวฝาแฝดพร้อมกัน 5 คน เช่น นาคาโนะ อิชิกะ นิโนะ มิกุ โยะสึบะ และอิตสึกิ ที่มีผลการเรียนไม่ดี ในตอนต้นเรื่อง มีการระบุว่าฟุทาโร่จะแต่งงานกับเจ้าสาวตระกูลนาคาโนะฝาแฝด 5 คน ๆ หนึ่ง แต่ยังไม่ทราบตัวตนของเจ้าสาวจนกระทั่งในตอนท้ายของเรื่อง
หนังสือการ์ตูนชุดนี้ได้มีการนำไปดัดแปลงสร้างเป็นการ์ตูนแอนิเมชั่นทางโทรทัศน์โดยเทซูกะโปรดักชัน ออกอากาศเมื่อเดือนมกราคม จนถึงเดือนมีนาคม พ.ศ. 2562 ออกอากาศในช่องทีบีเอส และช่องโทรทัศน์ญี่ปุ่นอื่น ๆ ภาคที่ 2 ได้ประกาศว่าจะออกรอบปฐมทัศน์เมื่อปี พ.ศ. 2564 โดยไบบูรีแอนิเมชั่นสตูดิโอ
การ์ตูนเรื่องนี้ได้ประสบความสำเร็จทางการค้าโฆษณา ขายมังงะดีเป็นอันดับ 5 ในปี พ.ศ. 2562 และขายมังงะดีเป็นอันดับ 3 ในช่วงครึ่งแรกของปี พ.ศ. 2563 ในประเทศญี่ปุ่น ในปี พ.ศ. 2562 หนังสือการ์ตูนเรื่องนี้ได้รับรางวัลสำหรับหมวดหมู่โชเน็นในรางวัลโคดันชะมังงะครั้งที่ 43
เรื่องย่อ

ดูเพิ่ม: รายชื่อตัวละครในเจ้าสาวผมเป็นแฝดห้า
ในช่วงมัธยมปลาย อุเอะซุกิ ฟุทาโร่ เป็นนักเรียนที่มีพรสวรรค์ทางวิชาการซึ่งนำไปสู่ชีวิตที่ยากลำบาก แม่ของฟุทาโร่ได้เสียชีวิตลง ฟุทาโร่ไม่มีเพื่อน และเหนือสิ่งอื่นใด พ่อของฟุทาโร่ก่อหนี้จำนวนมาก โอกาสแสดงตัวเองเมื่อครอบครัวนาคาโนะที่เป็นคนรวยย้ายไปโรงเรียนของเขา ฟุทาโร่ได้รับการว่าจ้างทันทีในฐานะครูสอนพิเศษที่ได้รับค่าตอบแทนสูง อย่างไรก็ตาม ทำให้ฟุทาโร่ตกใจมาก ฟุทาโร่ได้ค้นพบว่า 5 ข้อหาของเขา เจ้าสาวฝาแฝดทั้ง 5 คนที่มีบุคลิกแตกต่างกัน ไม่มีความสนใจในการเรียนเลยและมีผลการเรียนต่ำ บางส่วนของแฝดทั้ง 5 คนต่อการมีฟุทาโร่ ผู้ที่พวกเขามองว่าเป็นคนแปลกหน้า ในอพาร์ตเมนต์ของพวกเขา แต่ความดื้อรั้นของฟุทาโร่ค่อย ๆ โน้มน้าวให้เด็กผู้หญิงเหล่านั้นยอมรับเขาและปรับปรุงเกรดของพวกเธอ
ตลอดทั้งเรื่อง ฟุทาโร่พัฒนาความสัมพันธ์พิเศษกับฝาแฝดทั้ง 5 แต่ละคน ผ่านกะพริบวาบหวิวไปข้างหน้า มีการเปิดเผยว่าในที่สุดเขาก็แต่งงานกับฝาแฝดทั้ง 5 คนหนึ่ง แม้ว่าตัวตนของเธอจะไม่ถูกเปิดเผยจนกระทั่งใกล้จบเรื่อง
รูปแบบสื่อต่าง ๆ > หนังสือการ์ตูน

หนังสือการ์ตูนเรื่องนี้เขียนและภาพโดย ฮารุบะ เนงิ ก่อนการทำให้เป็นอนุกรม หนังสือเล่มเดียวในชื่อเดียวกันได้รับการตีพิมพ์ในปี พ.ศ. 2560 ฉบับที่ 8 ของโชเน็นแม็กกาซีนรายสัปดาห์ โคดันชะ เมื่อวันที่ 9 สิงหาคม พ.ศ. 2560 และได้รับความคิดเห็นในเชิงบวก เมื่อวันที่ 4 ธันวาคม พ.ศ. 2562 ฮารุบะได้ประกาศว่าซีรีส์จะจบลงในเล่มที่ 14 ของทังโคบง หนังสือการ์ตูนเรื่องนี้จะจบลงเมื่อวันที่ 19 กุมภาพันธ์ พ.ศ. 2563
รูปแบบสื่อต่าง ๆ > อนิเมะ

การ์ตูนเรื่องนี้ได้มีการประกาศการปรับตัวในฉบับที่ 36 และ 37 รวมกันของโชเน็นแม็กกาซีนรายสัปดาห์เมื่อวันที่ 8 สิงหาคม พ.ศ. 2561 การ์ตูนอนิเมะซีรีส์นี้กำกับโดย คุวะบาระ ซาโตชิ และเขียนเรื่องโดย โอชิ เคอิชิโร่ เนื้อเรื่องแอนิเมชั่นโดยเทซูกะโปรดักชัน ออกแบบตัวละครโดย นาคามุระ มิชิโนะซุเกะ และ กากะคุงะ และเพลงประกอบเรื่องโดย ทาบุจิ นัตสึมิ นาคามุระ ฮานาเอะ และ ซากุไร มิกิ การ์ตูนซีรีส์อนิเมะเรื่องนี้ออกอากาศตั้งแต่เดือนมกราคม จนถึงวันที่ 28 มีนาคม พ.ศ. 2562 ออกอากาศบนช่องทีบีเอส ซันเทเลวิชั่น และบีเอสทีบีเอส การ์ตูนซีรีส์อนิเมะนี้มี 12 ตอนเท่านั้น
มีการประกาศภาคที่ 2 ในกรณีพิเศษสำหรับภาคแรกเมื่อวันที่ 5 พฤษภาคม พ.ศ. 2562. คาโอริได้เปลี่ยนกำกับคุวะบาระ ซาโตชิของซีซัน และโอชิ เคอิชิโร่ได้กลับไปเขียนสคริปต์ของเรื่อง จากเท็ตสึกะโปรดักชั่นเปลี่ยนเป็นไบบูรีแอนิเมชั่นเป็นสตูดิโอแอนิเมชั่น โดยเดิมทีซีซั่นนี้มีกำหนดฉายในเดือนตุลาคม พ.ศ. 2563 แต่ซีรีส์รอบปฐมทัศน์ได้มีการเลื่อนไปถึงมกราคม พ.ศ. 2564 เนื่องจากปัญหาที่เกิดจากการแพร่ระบาดของการระบาดทั่วของไวรัสโคโรนา
พระเจ้าอะเนาะเพะลูน

พระเจ้าอะเนาะเพะลูน (พม่า: အနောက်ဖက်လွန်, ออกเสียง: [ʔənaʊ̯ʔ pʰɛʔ lʊ̀ɰ̃] อะเน่าก์แพะหลุ่นมิง แปลว่า พระราชาแห่งทิศตะวันตก) หรือ พระเจ้ามหาธรรมราชา พงศาวดารมอญพม่าเรียกว่าพระเจ้าปราสาททองกลดแก้ว เป็นพระมหากษัตริย์พม่าในราชวงศ์ตองอู เมื่อสิ้นพระเจ้าบุเรงนองและพระเจ้านันทบุเรงแล้ว ฐานอำนาจของราชวงศ์ตองอูสั่นคลอนเนื่องจากเกิดการกบฏจากพม่าด้วยกันเองในหลายหัวเมือง อีกทั้งการรุกรานจากต่างชาติ เช่น มอญและชาวโปรตุเกส พระองค์ทรงเป็นผู้รวบรวมอาณาจักรพม่าให้กลับมายิ่งใหญ่ได้อีกครั้ง แม้ไม่ยิ่งใหญ่เท่าสมัยของพระอัยกาก็ตาม